

**Стратегиялық мәнi бар маңызды тауарларды, жұмыстар мен қызметтер көрсетудi мемлекеттiк сатып алу туралы**

Қазақстан Республикасы Үкіметінің 2004 жылғы 19 ақпандағы N 198 қаулысы

      "Мемлекеттiк сатып алу туралы" Қазақстан Республикасының 2002 жылғы 16 мамырдағы Заңы 21-бабы 1-тармағының 5) тармақшасына сәйкес Қазақстан Республикасының Үкiметi қаулы етеді:

      1. "Алматыметроқұрылыс" ашық акционерлiк қоғамы (бұдан әрi - компания) Алматы қаласындағы метрополитен құрылысымен тікелей байланысты сатып алынуының стратегиялық мәнi бар маңызды тауарлар, жұмыстар мен қызметтер көрсетудi берушi болып белгіленсiн.

      2. Алматы қаласының әкiмi заңнамада белгiленген тәртiппен:

      осы қаулының 1-тармағында көрсетiлген компаниямен мемлекеттiк бюджетте көзделген қаражат шегiнде тауарлар, жұмыстар мен қызметтер көрсетудi мемлекеттiк сатып алу туралы шарт жасауды;

      тауарлар, жұмыстар мен қызметтер көрсетудi мемлекеттiк сатып алу үшiн осы қаулыға сәйкес пайдаланылатын ақшаны оңтайлы әрi тиiмдi жұмсау қағидатының сақталуын;

      осы қаулыдан туындайтын өзге де шаралар қабылдауды қамтамасыз етсiн.

      3. Қазақстан Республикасының Қаржы министрлiгi бөлiнген қаражаттың мақсатты пайдаланылуын бақылауды жүзеге асырсын.

      4. Осы қаулы қол қойылған күнінен бастап күшiне енедi.

*Қазақстан Республикасының*

*Премьер-Mинистрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК